## dachser_inteligent_logistics

Tlačová správa Bratislava 6. 6. 2017

**Dachser otvoril nový sklad neďaleko Linzu**

**Medzinárodný poskytovateľ logistických služieb Dachser otvoril vo svojom logistickom centre v Hörschingu neďaleko rakúskeho Linzu nový sklad. Ten bude slúžiť pre kontraktnú logistiku a jeho skladovaciu a logistickú plochu tvorí 10 000 m2 vrátane 20 000 paletových miest. Dachser do tejto pobočky investoval približne 10 miliónov eur a vytvorí až 30 nových pracovných miest. Nové a väčšie priestory umožnia ešte efektívnejšie využitie blízkej slovenskej pobočky v Lozorne. Z tej prúdi tovar do Rakúska i z neho každý deň prostredníctvom priamej linky zbernej služby.**

Z Hörschingu vie teraz Dachser ponúknuť všetky služby z jediného miesta: skladovanie, kontraktnú logistiku podľa požiadaviek zákazníka a súčasne tiež priame spojenie s ucelenou európskou prepravnou sieťou a s leteckou a námornou dopravou prostredníctvom divízie Air & Sea Logistics.

Slávnostné otvorenie nových priestorov, ktorého sa zúčastnilo približne 170 hostí, zahájil Bernhard Simon, CEO spoločnosti Dachser. „Nový sklad je ďalším míľnikom v rozširovaní našej rakúskej siete. Jeho význam však ďaleko presahuje hranice krajiny – ako európsky logistický uzol je Dachser Rakúsko základným pilierom v celosvetovej sieti Dachser,“ uviedol Bernhard Simon vo svojej otváracej reči.

Počas slávnostného otvorenia prehovoril tiež Günter Hirschbeck, Managing Director Dachser Austria European Logistics: „V novom sklade sme zaviedli logistické koncepty a zákaznícke riešenia, vďaka ktorým prepájame naše divízie European Logistics a Air & Sea Logistics. V Dachser toto riešenie nazývame Interlocking a naši zákazníci z týchto integrovaných procesov profitujú. Ako rodinná firma máme v tomto regióne úzke väzby a prostredníctvom pobočky v Hörsching vytvoríme asi 30 nových pracovných miest.“

Logistické centrum v Hörschingu, otvorené v roku 2008, má tranzitný terminál veľký 8 000 m2 a jeho súčasťou je aj štvorposchodová kancelárska a administratívna budova. Nový sklad bol postavený na existujúcom tranzitnom termináli, pričom areál ponúka priestor pre ďalšie rozširovanie.

**Digitalizácia a virtuálna realita v Linzi**

Hostia, ktorí sa zúčastnili na slávnostnom otvorení, mali príležitosť nasadiť si okuliare pre virtuálnu realitu a ponoriť sa do 3D vizualizácií skladových procesov. Tieto okuliare, ktoré ponúkajú snímky vo vysokom rozlíšení a umožňujú virtuálnu prehliadku skladu, zlepšujú transparentnosť procesov a ponúkajú istotu správneho plánovania. V závere akcie sa diskutovalo na tému digitalizácie v logistickom sektore, ktoré viedol profesor Sebastian Kummer, predseda Inštitútu pre riadenie dopravy a logistiky z Viedenskej univerzity ekonomiky a obchodu, a Bernhard Simon.

S desiatimi pobočkami má Dachser v Rakúsku silnú sieť, vďaka ktorej hrá dôležitú úlohu aj v rámci európskeho logistického uzla pre Európu, pričom pobočka Hörsching doručuje presne načasované zásielky po celom kontinente.

**Základné informácie o spoločnosti Dachser Slovakia a. s.**

História spoločnosti Dachser sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti Dachser a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom Dachser Slovakia a. s. Premenovaním bol zavŕšený integračný proces spoločnosti do celosvetovej siete koncernu Dachser. V súčasnosti má Dachser na Slovensku 4 pobočky – v Bratislave, Lozorne, Martine a Košiciach, v ktorých pracuje 136 zamestnancov.

**Základné informácie o skupine Dachser**

Rodinná spoločnosť Dachser so sídlom v nemeckom Kemptene je popredným európskym poskytovateľom logistických služieb. Dachser poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: Dachser European Logistics, Dachser Food Logistics a Dachser Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje Dachser inteligentné logistické riešenia po celom svete. V súčasnosti zamestnáva zhruba 27 450 ľudí v 409 pobočkách v 43 krajinách sveta. Za rok 2016 zrealizoval cca 80 miliónov zásielok s hmotnosťou 38,2 miliónov ton. Celkový obrat koncernu Dachser v roku 2016 predstavoval 5,71 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**Dachser Slovakia a.s**.

MSc Monika Takáčová

Marketing Communications

Tel.: +421 2 6929 6183

Fax: +421 2 6929 6229

E-mail: monika.takacova@dachser.com

www.dachser.sk